Vita:Damjanich János

message: Ott csak a VII. hadtest harcolt Schlick (cs. kir. III. hdt.) csapataival. --Gepi vita 2008. augusztus 10., 18:59 (CEST)
replies: text: Így nem pontos, mert a Wysocki-hadosztály is ott volt Damjanich III. hadtestéből.– 85.67.93.46 (vita) 2008. augusztus 10., 19:40 (CEST)
thread_title:  Damjanich Hatvannál? 

message: Javítottam a Bánsági harcoknál a tévesen a Zemplén megyei Károlyfalvára, a hajdani Karlsdorfra mutató belső linket. Mivel a harcok a Dél-vidéken folytak, feltételezehetően így helyes. – trifonov 2008. november 5., 20:21 (CET)
thread_title:  Károlyfalva - Banatski Kralovac 

message: Damjanics János születési helye hibás. Nem a Temesi bánságban, hanem a Horvát bánságban született,  Kostajnica közelében, Sziszák mellett ZJ vita 2010. szeptember 29., 21:05 (CEST)
Most olvasom egy német életrajzi lexikonban, hogy Szlavóniában született (a német wikipédia nyomán). ZJ vita 2010. szeptember 29., 21:11 (CEST)
thread_title:  Staza 

message: Damjanich ösvénye 
Damjanich János ugyanis a vajdasági Straža (Стража) faluban született 1804. december 8-án, amelyiknek magyar neve Temesőr, és Versec mellett helyezkedik el, a térképen és a közúton egyaránt. Németül pedig Legerdorfnak, vagy Lagersdorfnak nevezték a települést.
Az 1848/49-es forradalom és szabadságharc legérdekesebb, vagy legalábbis legizgalmasabb alakjainak egyike volt Damjanich János, a szerb származású honvédtábornok, későbbi aradi vértanúnk. Ahogy egyik kedves festő ismerősöm kislánya mondta három-négy éves korában: „majd benne lesz az életrajzomban, hogy »már az édesapja is festegetett«”…
Hát igen, életrajzából ugyanígy nem tagadhatta el szerb felmenőit a szabadságharc jeles tábornoka sem, akit ennek ellenére kora gyermekkorától magyarnak neveltek. Persze, lehet minderre ma már azt mondani – mellesleg: teljesen jogosan –, hogy a maitól merőben eltérő, egész más volt a korabeli nemzetfogalom, Damjanich mégis oly büszke volt magyarságára, hogy emiatt képes volt még Haynauval is összeszólalkozni. Át is irányították sebtében emiatt itáliai szolgálatra. És való igaz, aradi vértanúnk neve nem túl sokat mond ma már senkinek sem Jovan Damjanić formában leírva. Talán nem mondott akkoriban sem…
Néztem most a napokban a Wikipédiát, a mindenki által szerkeszthető internetes szabad enciklopédiát, és látom ám, hogy Damjanich születési adatai között tévesen van megjelölve a település neve, ahol a későbbi tábornok meglátta a napvilágot. Mert egészen biztosan jó hely lehet a horvátországi Staza település (sajnálatos módon még soha nem jártam ott…), amelyik kicsivel Zágráb alatt, dél-keleti irányban található, Budapesttől négyszázhetven, Zágrábtól száznegyven, Belgrádtól háromszázhuszonhat, Zentától – hogy csak a fővárosokat mondjam  – majd ötszáz kilométerre. Kis falucska ez, amelyen keresztül halad a nemzeti park túraútja, ami innen egy enyhe emelkedővel vezet tovább Hrvatska Dubica község felé, ahol ma Boszniával határos határátkelő van…
Csak hát a korabeli dokumentumok, ugye, azt írják, hogy Damjanich a Temes vármegyei – a kifejezési szótári értelmében ösvény, gyalogút, pálya, táv jelentésű – Staza nevű településen született. S habár nem vagyok egy térképészeti szakember, aki hallott már életében a Temes folyóról, vagy teszem azt, járt már a vajdasági Pancsován, esetleg úszott is egyet a strandon, könnyen fennakadhat ezen a kis tévedésen. Mert a valamikori Temes vármegye kifejezetten távol esett a mai Horvátországtól… Területe ugyanis a jelenlegi körülmények közepette Szerbia észak-keleti, illetve Románia nyugati részén található. Sőt, tovább megyek: a mai Romániában is van egy Temes megye – bizonyos Judeţul Timiş –, amelynek területe, hát részben ugyan megegyezik az egykori, azonos nevű vármegyével, de a történelmi hozadékon túl már nem sok köze van hozzá. Románia legnagyobb területű megyéjének székhelye pedig Temesvár (mert mi más is lehetne?).
Mindegy is…
Kis elírás ez, amelyik miatt talán kötözködni sem érdemes. Ez csak egy apró tévedés, amire felfigyeltem.
Damjanich János ugyanis a vajdasági Straža (Стража) faluban született 1804. december 8-án, amelyiknek magyar neve Temesőr, és Versec mellett helyezkedik el, a térképen és a közúton egyaránt. Németül pedig Legerdorfnak, vagy Lagersdorfnak nevezték a települést. Ebből pedig egy újabb – nem kevésbé közkeletű – félreértés adódik. A német név ugyanis abból ered, hogy az 1716. esztendei – akkor még törökellenes – hadjárat idején a császári lovasságnak itt volt a táborhelye. Igen ám, de ilyen néven számtalan települést találhatunk a német nyelvterületen, igen, Vajdaságtól (mert valamikor annak a része is volt tartományunk...) egészen a mai Németországig. Így hát hiába ütjük be a Google internetes keresőprogramjába ezt a településnevet, a találatok végtelen számában mindenképp elveszünk. Szóval Lagersdorfot pedig némely források – ugyancsak tévesen, de mellesleg nagyon is értelemszerűen – a magyarországi Táborfalvával azonosítják. Budapesttől alig hatvan kilométerre, az M5-ös autópálya közelében található ez a település, Pest megye déli részén, lényegében tehát akárhányszor hazautazunk Zentára, minden egyes alkalommal ott haladunk el mellette. Amikor azt látja az ember az útjelző táblán, hogy Dabas, no, akkor tudhatja, hogy ott jár Táborfalva közelében (is).
Kossuth Lajos amnesztiát adott Rózsa Sándornak, a betyárnak, aki legényeivel – ahogy nemrég már meséltem is erről – 1848 novemberében érkezett meg a Bánságba, és a kilencedikei csatában már be is vetették őket. Talán a történet mellékszálának is tekinthetjük, hogy épp a lagerdorfi ütközetben, tehát Damjanich szülőfalujánál, magyarán Temesőrnél estek át a tűzkeresztségen. Amikor a honvédség a falu szülöttének vezetésével fényes győzelmet aratott.
Alig néhány hónappal később, 1849 áprilisában, Komáromban, kocsija kipróbálása közben Damjanich János a lábát törte, ezért a további harcokban már nem vehetett rész, s ahogy özvegye, a Hamvai Ödönhöz címzett későbbi levelében fogalmazott, „csak október 6-án a vesztőhelyen tette a rövid utat a kocsiból a halálba”.
– Dencey vita 2010. szeptember 30., 02:59 (CEST)
A szócikkben hivatkozott lábjegyzetben megadott cikkben is írva vagyon, hogy a szül. hely nem a szerbiai Straža (Temesőr), hanem a horvátországi Staza. Ezenfelül Merényi-Metzger Gábor történésztől is ugyanezt az információt kaptam, aki az aradi tizenhármak anyakönyvi bejegyzésének felkutatásával foglalkozott, meg lehet tőle kérdezni személyesen - én is ezt tettem. Érdekesség egyébként, hogy egyedül Damjanich születési bejegyzését nem találta meg, mivel az anyakönyvek megsemmisültek. 
A beidézett cikkel kapcsolatban (manapság már bárki bármilyen hülyeséget publikálhat, ez az Internet hátránya): a korbeli dokumentumok közül nagyon sok nem egyértelmű, elírás szerepel benne, a legújabb kutatások ezt próbálják tisztázni és sikerült is már sok esetben (lásd pl. Vécsey). De mivel a Wiki szerkesztőinek többsége vélhetően nem végez ilyen jellegű kutatásokat, így többnyire akaratukon kívül is a már elavult forrásokat dolgozzák be a cikkekbe, valószínűleg azért, mert az forog közkézen és arra ad több találatot a Google. Ez azonban a typikus argumentum ad populum érvelési hiba: ha a Google azt mondja, ha ugyanazt [a hülyeséget] már többen is leírták, akkor az biztosan úgy is van. Nem mindig.
Gyurika vita 2010. szeptember 30., 07:32 (CEST)
Ez pedig a HVG egy cikkjének kimentett változata (az eredeti csak regisztrált felhasználók számára elérhető http://hvg.hu/hvgfriss/2010.09/201009_aradi_tizenhetek), ajánlott olvasmány: http://jegyzettfuzet.blogspot.com/2010/03/aradi-tizenhetek.html
Gyurika vita 2010. szeptember 30., 07:39 (CEST)
*A német wikipédia ide irányít: , ennek tartalma:
 Damjanich Johann, General * Staza (Slawonien) 8. 12. 1804
Ugyanez a cikk három magyar forrásra hivatkozik.
A Pallas lexikon 110 évvel ezelőtt azt írta: Stása. A dologhoz tudni kell még azt is, hogy II: József törvényei értelmében német volt az anyakönyvezés nyelve 1801-ben, vagy 1804-ben. ZJ vita 2010. szeptember 30., 21:44 (CEST)
replies: text: Tisztelettel. ezek az adatok, ha a családfát felvezessük nem pontossak, mert az anyakönyvi adatok mást állitanak. Hozzá teszem, még azt is hogy nyugvóhelye nem Aradon van, hanem Bánátban, Kisoroszon. Tárgyi bizonyitékok vannak rá. Senki sem meri vállalni hogy vitassa a témát. Őseink tetteire kell hogy büszkék legyünk, kik életüket áldozták. Mi pedig azt se tudjuk elérni hogy legalább az igazságot pontossan hitelessen adjuk tovább...  K-pax Atila vita 2021. június 18., 13:58 (CEST)
thread_title: Cikk a wikipédia tévedéséről

message: Damjanichnak nincs szerencséje ezzel a szerbiai Stražaval (Temesőr): hol azt írják, hogy ott született, most pedig a szócikkben a lagersdorfi ütközet (vajdasági Straža (Temesőr)) melleti link mutat rossz helyre: Táborfalvára (község Pest megyében, a Dabasi kistérségben). Javítva. -- Ulrich von Lichtenstein vita 2013. február 27., 18:02 (CET)
thread_title:  Straža 

message: A szöveg jelen időt használ múltbeli eseményekre jelen idő helyett.--Linkoman vita 2016. április 4., 19:16 (CEST)
Aha. Jelen időt használ jelen idő helyett . Én pedig írok írás helyett. Apród vita 2016. április 5., 01:04 (CEST)
thread_title:  Lektorálandó, mert...